มีเสมหะเหนียวติดคอหายใจมีเสียงครืดคราดๆตลอดไอไม่ออกยิ่งไอยิ่งเหนื่อยหอบ ผมเป็นกรดไหลย้อนเรื้อรังมานานหลายปีสาเหตุที่เกิดเสมหะมันเกิดจากกรดไหลย้อนหรือเปล่าครับ อ่อผมมีอาการคัดจมูกแห้งๆบ่อยมากครับ ขอคำแนะนำในการรักษาด้วยนะครับ
สวัสดีค่ะ เสมหะในคอ อาจเกิดจาก-คออักเสบจากเชื้อไวรัสหรือเชื้อแบคทีเรีย มีอาการไอ มีน้ำมูก เจ็บคอ-ไข้หวัดใหญ่ มีไข้สูง มีน้ำมูก เสมหะ ปวดตามตัว-ต่อมทอนซิลอักเสบ อาจเจ็บคอมาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ แต่มักไม่มีไข้-กรดไหลย้อน-ไซนัสอักเสบ อาจมีการปวดตามใบหน้าร่วมด้วยโดยหากเป็นเรื้อรัง หรือสัมพันธ์กับมื้ออาหารอาจเกี่ยวกับกรดไหลย้อนได้เช่นกัน แต่ถ้าคัดจมูกบ่อยๆ มีอาการไอจามเมื่ออากาศเปลี่ยนก็อาจะเกิดจากภูมิแพ้แนะนำพบแพทย์เพื่อตรวจร่างกายเพิ่มเติมการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่